als_Latn dik_Latn azb_Arab
Vetëm pak ditë pas ndarjes nga jeta të Besnikut, bashkëshortit të saj, Irma Libohova i habiti të gjithë kur u ngjit në skenë dhe vendosi të vazhdonte këngën: “Dhimbjen e kam për vete…” ishte mesazhi që dha artistja e madhe e skenës, i cili, edhe pse u dha mes lotësh, ishte një mësim i mirë për të gjithë ata që e kanë lidhur jetën e tyre me pasionin për profesionin, por edhe me dashurinë për publikun.
Sot, Irma dha po të njëjtin mesazh edhe nga studio e programit “E diell” në “Top Chennel”, kur nuk iu shmang pyetjes së Adi Krastës për gjendjen e saj pas ndarjes nga jeta të bashkëshortit, Besnikut.
Ashtu si edhe disa javë më parë, Irma tha se, ajo e ka të lidhur jetën me skenën, por jetën private e ka për vete, dhimbjen po ashtu për vete: “Unë i përkas muzikës dhe në skenë do të jem gjithmonë. Dhimbjen, ҫdo njeri e ka për vete, e mban për vete. Besoj që duhet ta përballojë dhe ta përjetojë fort… Pastaj, ka shumë gjëra që e lidhin, janë kujtimet… Jeta vazhdon”,– tha Irma ndër të tjera.
“The Show Must Go On”, si për shumë artistë të tjerë, edhe për Irmën është një shprehje e fuqishme që, me siguri, e kanë vetëm artistët e vërtetë dhe ata që e dinë mirë se publiku të vlerëson edhe më shumë kur dhimbjen e mposht edhe për hatër të tij.
als_Latn als_Latn als_Latn als_Latn